વડાપ્રધાન નરેન્દ્ર મોદીએ 26ના રોજ શપથ લીધા બાદ એક વાત સ્પષ્ટ કરી દીધી હતી કે તેમના મંત્રિમંડળ સહિત પીએમઓ ઓફીસમાં કામ કરનારા તમામ કર્મચારીઓ અને ભાજપના કાર્યકર્તા તેમજ સભ્યો સોશિયલ નેટવર્કિંગનો પ્રયોગ કરશે. મોદીએ એ પણ જણાવ્યું હતું કે એવું કરવાથી ખૂબ જ સરળતાથી આટલા મોટા દેશમાં જન-જન સુધી પહોંચી શકાય છે. કોઇ પણ મંત્રી અથવા તો અધિકારી સોશિયલ નેટવર્કિંગ દ્વારા ભારત સરકાર સાથે જોડાયેલ લોકોને અવગણશે નહીં.